02/07/2010 | Administración LocalMunicipal
A Coruña
Servizo de Persoal
Publicación bases 2 prazas técnicos de apoyo social, C. E. 21/08, aprobadas polo tenente de alcalde delegado de persoal, por delegación da Xunta de Goberno Local, de data 9 de xuño de 2010

A presente Convocatoria Específica constitúe un desenvolvemento da Oferta de Emprego deste Concello para o ano 2008 (publicada en BOP do 12 de decembro de 2008) e réxese pola Convocatoria Unitaria para a provisión en propiedade de prazas de funcionarias/os de carreira e persoal laboral convocadas polo Concello da Coruña no ano 2009 (publicada no BOP do 9 de xuño de 2009) en aplicación do disposto na base primeira desta, e polas seguintes normas específicas: 1. - Clasificación da praza. Escala de Administración Especial. Subescala Técnica. Clase Técnicos Medios.2. - Dotación económica. As retribucións correspondentes ao Grupo A2, e demais retribucións complementarias segundo acordos adoptados pola Corporación ao respecto, e concretados na relación presupostaria.3. - Requisitos esixidos: Os aspirantes deberán reunir os seguintes requisitos: a. Estar en posesión do titulo de Diplomados universitarios en Educación Social ou Diplomados universitarios habilitados para o exercicio da profesión de conformidade co establecido en normativa vixente. No caso de titulacións obtidas no estranxeiro, deberase estar en posesión da credencial que acredite a súa homologación. b. Ter a nacionalidade española, sen prexuízo do disposto no artigo 57 do Estatuto Básico do Empregado Público. c. Ter cumprimentos dezaseis anos e non exceder, no seu caso, da idade máxima de xubilación forzosa. d. Posuír a capacidade funcional para o desempeño das tarefas habituais da praza á que se aspira. e. Non haber sido separada/o mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionariado, ou para exercer funcións similares ás que desempeñaban no caso do persoal laboral, no que fose separada/o ou inhabilitada/o. No caso de ser unha persoa nacional doutro Estado, non acharse inhabilitada/o ou en situación equivalente nin haber sido sometida/o a sanción disciplinaria ou equivalente que impida, no seu Estado, nos mesmos termos o acceso ao emprego público.4. - Número de prazas que se convocan. Dúas 5. - Sistema de selección: Concurso - Oposición.6. - Dereitos de exame: Procederase ao abono da taxa que estableza a Ordenanza Fiscal reguladora vixente no prazo de presentación de solicitudes. Estarán exentas do pagamento da taxa: a) As persoas con minusvalía igual ou superior ao 33 por 100. b) Logo de xustificación, as persoas que figurasen como demandantes de emprego durante o prazo, polo menos, de seis meses anteriores á data de convocatoria das probas selectivas nas que soliciten a súa participación. Para iso deberá presentarse o documento xustificativo expedido pola oficina de emprego correspondente 7. - Presentación de instancias: As instancias, solicitando tomar parte no proceso selectivo, dirixiranse á Alcaldía-Presidencia. Presentaranse no Rexistro Xeral do Concello debidamente cumpridas durante o prazo de vinte días naturais contados dende o seguinte ao da publicación do anuncio de cada convocatoria no BOLETIN OFICIAL DO ESTADO. Así mesmo, poderán remitirse na forma determinada na Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común. Á instancia acompañarase inescusablemente. - Fotocopia do D. N. I. - Carta de Pagamento acreditativa de aboar, coas excepcións sinaladas no punto anterior, o importe dos dereitos de exame ou resgardo do xiro postal ou telegráfico do seu abono, de acordo coa Ordenanza Fiscal reguladora vixente no prazo de presentación de solicitudes. Os dereitos de exame só serán devoltos aos que non fosen admitidos ás probas selectivas por non reunir os requisitos esixidos. - Fotocopia compulsada do título esixido para ser admitido no presente proceso selectivo de conformidade coa normativa legal vixente. - Título acreditativo de estar en posesión do nivel de coñecemento da lingua galega CELGA IV ou equivalente, ao obxecto de ser declarados exentos da realización do cuarto exercicio. - Relación dos méritos que aleguen, enumerados segundo a orde establecida nas presentes bases. Á devandita relación acompañaranse os documentos xustificativos dos méritos, orixinais ou fotocopias compulsadas. Non terá carácter eliminatorio e consistirá na avaliación por parte do tribunal dos méritos que concorran en cada un dos aspirantes, para o cal se acompañarán á instancia os documentos xustificativos (orixinais ou fotocopias compulsadas) que consideren oportunos. Non se tomarán en consideración nin serán valorados aqueles méritos que non queden debidamente acreditados, en todos os seus extremos, na data de finalización do prazo de presentación dás instancias. Non obstante, non será necesario presentar documentos que xa se achen en poder desta Administración. Valoraranse os méritos conforme ao seguinte baremo: a) Experiencia: · Por servizos prestados na Administración Local en prazas da mesma categoría, e de natureza similar ao posto de traballo convocado, a razón de 0,20 puntos por mes. · Por servizos prestados nas Administracións Públicas en prazas da mesma categoría, e de natureza similar ao posto de traballo convocado, a razón de 0,10 puntos por mes. O máximo de puntuación por este apartado será de 3,6 puntos. b) Cursos de formación e perfeccionamento: Pola acreditación de asistencia a cursos de formación e perfeccionamento expedido ou homologados por organismos oficiais e directamente relacionados coas funcións propias da praza obxecto da presente convocatoria. - Cursos de menos de 10 horas de duración: 0,20 puntos - Duración comprendida entre 10 e 19 horas: 0,30 puntos. - Cursos de máis de 20 horas: 0,40 puntos. No suposto de que as certificacións non especifiquen o número de horas concederase a puntuación mínima. Non se puntuarán as xornadas, congresos ou similares. O máximo de puntuación por este apartado será de 3 puntos. c) Coñecemento da lingua galega. - Por estar en posesión do título de linguaxe administrativa superior: 2,40 puntos - Por estar en posesión do título de linguaxe administrativa media: 1,80 puntos - Por estar en posesión do título de perfeccionamento, a súa validación, ou Celga 4: 1,20 puntos - Por estar en posesión do título de iniciación ou Celga 2: 0,60 puntos En caso de estar en posesión de distintas titulacións, valorarase unicamente o nivel máis alto de formación. A puntuación obtida nesta fase será computada na valoración final dos aspirantes que superasen a fase de oposición. A oposición constará de cinco exercicios, sendo os catro primeiros de carácter obrigatorio e eliminatorio e o quinto de carácter voluntario e non eliminatorio. Primeiro exercicio. - Consistirá en desenvolver por escrito, nun tempo máximo de dúas horas, un cuestionario de 20 preguntas con respostas curtas, determinadas polo Tribunal inmediatamente antes de celebrarse a proba e relacionado coas materias comprendidas no Anexo I desta convocatoria. Neste exercicio valorarase o contido das respostas e a capacidade de redacción así como a concreción e a claridade na exposición. O exercicio será cualificado de 0 a 10 puntos, sendo preciso alcanzar un mínimo de cinco puntos para superalo, sendo eliminados aqueles aspirantes que non a obteñan. O Tribunal determinará o nivel de coñecementos esixidos para alcanzar a puntuación mínima. Segundo Exercicio: Consistirá en desenvolver por escrito, durante un período de tres horas, dous temas de entre tres temas extraidos ao chou polo Tribunal, da Parte Especial do temario, contido no Anexo I da presente Convocatoria. Posteriormente, os aspirantes serán convocados oportunamente para a lectura do seu exercicio en sesión pública ante o tribunal, que o cualificará valorando os coñecementos, a claridade, a orde de ideas e a calidade da expresión escrita, así como a súa forma de presentación e exposición. No desenvolvemento da lectura, o tribunal poderá realizar preguntas ao aspirante en relación co seu exercicio. Cada membro do tribunal disporá de fotocopias dos exercicios para cotexar a lectura efectuada polo aspirante. A cualificación global deste exercicio será de 0 a 20 puntos. Cada tema cualificarase de 0 a 10 puntos, sendo preciso alcanzar un mínimo de cinco puntos en cada un dos temas para superalo, sendo eliminados aqueles aspirantes que non a obteñan. Posteriormente efectuarase a media entre ambos os dous, que será a puntuación da proba. O Tribunal determinará o nivel de coñecementos esixidos para alcanzar a puntuación mínima. Terceiro exercicio. - De carácter práctico, consistente na realización, durante un período de dúas horas dun suposto práctico, de contido técnico, a elixir entre dous, que proporá o Tribunal inmediatamente antes do comezo do exercicio. Os supostos formulados polo Tribunal versarán sobre os contidos das materias comprendidas na Parte Especial do Anexo I desta Convocatoria. Este exercicio será cualificado de 0 a 10 puntos, sendo preciso alcanzar un mínimo de cinco puntos para superalo, sendo eliminados aqueles aspirantes que non a obteñan. O Tribunal determinará o nivel de coñecementos esixidos para alcanzar a puntuación mínima. Cuarto exercicio. - Consistirá na tradución directa e/ou inversa dun ou varios textos, en castelán ou galego, nun tempo máximo de 1 hora. Os textos serán elixidos polo Tribunal inmediatamente antes de celebrarse a proba, correspondéndolle ao Tribunal determinar o nivel de coñecementos esixidos para superar a proba. O presente exercicio puntuarase como apto ou non apto. Aqueles aspirantes que estivesen en posesión do título acreditativo do nivel de coñecemento da lingua galega CELGA IV ou equivalente estarán exentos da realización do presente exame. Quinto exercicio. - De carácter obrigatorio e non eliminatorio, consistirá no manexo de ordenador a nivel de usuaria/o. Para esta proba utilizaranse ferramentas informáticas Office (Windows XP, Officce97 e Openoffice 3), durante un tempo máximo de trinta minutos. Este exercicio será puntuado de 0 a 3. O Tribunal determinará o nivel de coñecementos esixidos. Publicidade do proceso selectivo. A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no Taboleiro de Edictos deste Concello, a través do teléfono de información municipal 010 (981184278 para chamadas fóra do termo municipal) e na páxina web do Concello da Coruña, (www.coruna.es/oposiciones) sen prexuízo de calquera outro medio de difusión que se considere oportuno. Cualificación final. - As cualificacións das/os aspirantes aprobadas/os en cada un dos exercicios serán publicadas no Taboleiro de Anuncios deste Concello e na paxína web do Concello de A Coruña. Previamente á fase de oposición, o tribunal procederá á baremación da fase de concurso e publicarse na paxína web do Excmo. Concello da Coruña, con indicación da puntuación obtida por cada aspirante. Contra a baremación, os aspirantes que o consideren oportuno poderán presentar reclamacións ante o propio tribunal no prazo de dez días hábiles, contados a partir do día seguinte ao da publicación da baremación. Á vista das reclamacións que se presenten e, no caso de ser estimadas, realizaranse as oportunas correccións na baremación e procederase á publicación definitiva na paxína web do Concello da Coruña. Contra esta resolución, poderán as/os interesadas/os interpoñer recurso de alzada conforme o previsto no art.114 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común. A orde de prelación dos aspirantes que superen o proceso selectivo realizarase de acordo coa suma das puntuacións obtidas nas fases de concurso e oposición, non podendo superar o proceso selectivo un número superior ao de prazas convocadas. Non obstante o anterior, sempre que o tribunal propuxese o nomeamento de igual número de aspirantes que o de prazas convocadas, e co fin de asegurar a cobertura destas, cando se produzan renuncias das/os aspirantes seleccionadas/os, o órgano convocante poderá requirir do órgano de selección relación complementaria dos aspirantes que sigan aos propostos, para o seu posible nomeamento como funcionarias/os de carreira. Para os efectos previstos neste punto terán a mesma consideración que as renuncias os supostos referidos aos aspirantes que dentro do prazo fixado non presenten a documentación requirida ou que do seu exame se deduza que carecen dos requisitos establecidos no punto 3 da presente convocatoria. O tribunal poderá declarar desertas aquelas prazas obxecto da presente convocatoria que non resulten cubertas á súa finalización por non superar o proceso selectivo o número suficiente de aspirantes. En caso de empate na puntuación final do proceso selectivo establécese a seguinte orde de prioridade: 1º A nota máis alta no primeiro exercicio da fase de oposición 2º A nota máis alta no segundo exercicio da fase de oposición 3º A nota máis alta no terceiro exercicio da fase de oposición TEMA 1.- A Constitución Española de 1978. Estrutura. Título Preliminar. Reforma Constitucional. TEMA 2.- O Estatuto de Autonomía de Galicia. As Institucións da Comunidade Autónoma: O Parlamento. O Consello da Xunta. O Presidente. TEMA 3.- A Lei: Concepto e clases. Disposicións normativas con forza de lei. O Regulamento: concepto. Clasificación dos regulamentos. TEMA 4.- O acto administrativo: concepto e clases. Elementos do acto. A eficacia dos actos administrativos. Nulidade e anulabilidade. TEMA 5.- O procedemento administrativo: Iniciación, ordenación, instrución e terminación. TEMA 6.- Finalización do procedemento: A obriga de resolver. O silencio administrativo. TEMA 7.- Os recursos administrativos. Concepto e clases, requisitos xerais. Os recursos ordinarios. TEMA 8.- O municipio. Elementos. Territorio e poboación. TEMA 9.- Municipios de Gran Poboación: O Alcalde. Competencias. Forma de elección e cesamento. Os Tenentes de Alcalde. A Xunta de Goberno Local: Composición e atribucións. O Concello Pleno. Composición e competencias. As Comisións Informativas. TEMA 10.- A organización do Concello da Coruña. Distritos. Comisión de Suxestións e Reclamacións. O Consello Social da cidade. O Tribunal Económico-Administrativo. Órganos Superiores e Directivos. TEMA 11.- Ordenanzas e regulamentos municipais. Procedemento de elaboración. Os Regulamentos Orgánicos do Concello da Coruña. TEMA 12.- A Lei 7/2007, do 12 de abril, do Estatuto Básico do Empregado Público. Clases de funcionarias/os. Situacións administrativas. Réxime disciplinario. TEMA 13.- Dereitos e deberes das/os funcionarias/os locais. Código de conduta das/os empregadas/os públicos. Réxime de incompatibilidades. TEMA 14.- A contratación administrativa. Clases de contratos. Elementos dos contratos. Os suxeitos. Obxecto e causa dos contratos públicos. TEMA 15.- A forma de contratación administrativa e os sistemas de selección do contratista. A formalización dos contratos. Os contratos menores. TEMA 16.- Facendas Locais: A Lei reguladora das Facendas Locais. Os recursos das facendas locais. Taxas e prezos públicos. TEMA 17.-. -O sistema público de servizos sociais: principios e criterios na Constitución española, o estatuto de autonomía de Galicia e Lei Reguladora de bases de réxime local. TEMA 18.- A Lei galega de servizos sociais. TEMA 19.-. -Lei galega de familia, infancia e adolescencia. TEMA 20.- Os servizos sociais comunitarios básicos. Normativa reguladora. A súa concreción no Concello da Coruña. TEMA 21.- O traballo en equipo en servizos sociais. Interdisciplinariedade. Instrumentos de traballo en equipo. TEMA 22.- O plan concertado para o desenvolvemento das prestacións básicas de servizos sociais nas corporacións locais: concepto, programas, compromisos. TEMA 23.-. - A participación cidadá no ámbito local. A xestión relacional. TEMA 24.- Os servizos sociais comunitarios específicos e especializados. Normativa reguladora. A súa concreción no Concello da Coruña. TEMA 25.- O programa de Prevención e Inserción social, Actividades socioculturais. TEMA 26.-. - Normativa galega sobre igualdade. Aplicacións na administración local. TEMA 27.- Lei 39/2006, do 14 de decembro, de autonomía persoal e atención ás persoas en situación de dependencia. Obxecto. Titulares de dereito e prestacións. Recoñecemento do dereito. Catalogo de servizos. TEMA 28.- Normativa galega vinculada ao desenvolvemento da lei 39/2006. Procedemento de recoñecemento, revisión e seguimento da situación de dependencia e prestacións recoñecidas. Réxime de compatibilidades no catalogo de servizos e prestacións. TEMA 29.- A prevención da dependencia e promoción da autonomía en servizos sociais municipais. Importancia da accesibilidade universal. TEMA 30.- Os servizos de atención domiciliaria no Concello da Coruña. Normativa autonómica e municipal. Definición, finalidade, servizos, prestacións e características. Papel do educador/a social. TEMA 31.- A educación social. Concepto e fundamentos. O/a educador/a social, ámbitos e instrumentos de intervención. Código deontolóxico. TEMA 32.- A socialización. Aprendizaxe e interiorización de valores, normas, hábitos condutas e habilidades sociais. Proceso e axentes socializadores. TEMA 33.- O proxecto de intervención socioeducativo. Programación e evalución. O informe socioeducativo como ferramenta de traballo dos profesionais da educación social. TEMA 34.- O grupo. Definición. Roles, líderes, normas, comunicación e interacción no grupo. O proceso grupal. Técnicas de dinamización grupal. TEMA 35.- Educación para a convivencia. Estratexias educativas para o fomento da interculturalidade e o respecto á diferenza TEMA 36.- A familia. Concepto, funcións, tipoloxía de familias e etapas do ciclo vital. A mediación familiar. TEMA 37.- Programas de atención á Infancia e á Familia da Xunta de Galicia. TEMA 38.- Absentismo e fracaso escolar. Modelos de abordaxe. Coordinación institucional. Inadaptación social na infancia e a adolescencia. TEMA 39.- Drogodependencias. Lei galega de drogas. Medidas preventivas e de atención. Instrumentos de intervención. Marco competencial. O Plan Galicia sobre drogas. Áreas de actuación. Principais programas e dispositivos asistenciais e preventivos do Concello da Coruña e entidades sociais. TEMA 40.- A violencia de xénero. Lei orgánica 1/2004, do 28 de decembro, de Medidas de protección integral contra a violencia de xénero. Programas e equipamentos para mulleres vítimas de violencia de xénero. A corresponsabilidade, conciliación e coeducación. Actuacións no Concello da Coruña. TEMA 41.- A exclusión social en A Coruña. Principais grupos de excluídos TEMA 42.- O Plan de Inclusión de Galicia. Rendas minimas. A súa adaptación en A Coruña. TEMA 43.- Programa e accións de erradicación do chabolismo. O seu desenvolvemento no Concello da Coruña TEMA 44.- Os proxectos de desenvolvemento do pobo xitano nas administracións locais. TEMA 45.- Intervención comunitaria. Sensibilización social e prevención de problemáticas sociais. TEMA 46.- Os programas de desenvolvemento comunitario. Teoría e práctica. TEMA 47.- A problemática da inmigración e dos emigrantes retornados. Programas de apoio na nosa cidade e noutras administracións públicas. TEMA 48.- A minusvalidez e diversidade funcional; evolución conceptual e clasificación. Programas, prestacións e equipamentos. TEMA 49.- Detección e análise de necesidades sociais. A prevención nos servizos sociais municipais. TEMA 50.- A animación sociocultural. Concepto. Obxectivos. Metodoloxia. TEMA 51.- Voluntariado social. Concepto, características e normativa que o regula. TEMA 52.- As tecnoloxías da información e a comunicación en servizos sociais. TEMA 53.- Principios e orientacións básicas de educación para a saúde. A educación sexual e a planificación familiar. TEMA 54.- A infancia, desenvolvemento físico e psicolóxico. Necesidades desta etapa. Recursos sociais dirixidos á infancia en A Coruña. TEMA 55.- Adolescencia e xuventude, desenvolvemento fisíco e psicoloxico. A relación con adultos e con iguais. Construción da personalidade. Recursos sociais dirixidos a este sector. TEMA 56.- O proceso de planificación. Fases da planificación. Plans, programas e proxectos. Deseño de programas de intervención socioeducativa. Niveis de programación. TEMA 57.- Avaliación de programas en servizos sociais. Eficacia e Eficiencia. Os indicadores. Modelos de avaliación. TEMA 58.- Os sistemas de xestión da calidade: a satisfacción dos clientes, o liderado da dirección, a mellora contínua, a participación do persoal. TEMA 59.- A Lei de Prevención de Riscos Laborais: ambito de aplicación. Dereitos e obrigas. Organos de representación en materia preventiva: Delegados de Prevención e Comité de Seguridade e Saúde. TEMA 60.- A Lei Orgánica 15/1999, do 13 de decembro, de Protección de Datos de Carácter Persoal. Disposicións xerais: Obxecto. Ámbito de aplicación. Definicións. Principios da protección de datos. A Coruña, 09 de xuño de 2010 A XUNTA DO GOBERNO LOCAL, P. D. 0 TENENTE DE ALCALDE DELEGADO DE PERSOAL, Fdo. José Federico Nogueira Fernández